Document ID: 31984D0247

Odločba Komisije
z dne 27. aprila 1984
o določitvi meril za priznanje rejskih organizacij in združenj, ki vodijo ali vzpostavijo rodovniške knjige za čistopasemsko plemensko govedo
(84/247/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 77/504/EGS z dne 25. julija o čistopasemskem plemenskem govedu [1], kakor je bila nazadnje spremenjena z Aktom o pristopu Grčije, in zlasti druge in tretje alinee člena 6(1) Direktive,
ker po drugi in tretji alinei člena 6(1) Direktive 77/504/EGS Komisija v skladu s postopkom, določenim v členu 8 zgoraj navedene direktive, določa merila za priznanje rejskih organizacij in združenj ter merila za vzpostavitev rodovniških knjig;
ker v vseh državah članicah, s trenutno izjemo Grčije, rodovniške knjige vodijo ali vzpostavijo rejske organizacije in združenja; ker je zato treba določiti merila za priznanje rejskih organizacij in združenj, ki vodijo ali vzpostavijo rodovniške knjige;
ker mora rejska organizacija ali združenje zaprositi za uradno priznanje pri pristojnih organih države članice, na ozemlju katere je njihov sedež;
ker morajo rejsko organizacijo ali združenje, če izpolnjuje določena merila in ima opredeljene cilje, uradno priznati organi države članice, v kateri je vložila vlogo;
ker so ukrepi, predvideni s to odločbo, v skladu z mnenjem Stalnega odbora za zootehniko,
SPREJELA NASLEDNJO ODLOČBO:
Člen 1
Za uradno priznanje mora rejska organizacija ali združenje, ki vodi ali vzpostavi rodovniške knjige, vložiti vlogo pri organih države članice, na ozemlju katere je njihov sedež.
Člen 2
Organi zadevne države članice morajo podeliti uradno priznanje vsaki rejski organizaciji ali združenju, ki vodi ali vzpostavi rodovniške knjige, če izpolnjuje pogoje, določene v Prilogi.
Vendar lahko v državi članici, v kateri za določeno pasmo že obstaja ena ali več uradno priznanih rejskih organizacij ali združenj, organi države članice zavrnejo priznanje nove rejske organizacije ali združenja, če bi to ogrozilo ohranitev pasme ali če bi ogrozilo rejski program obstoječe organizacije ali združenja. V tem primeru država članica o priznanjih ali zavrnitvah obvesti Komisijo.
Člen 3
Organi države članice odvzamejo uradno priznanje tisti rejski organizaciji ali združenju, ki vodi rodovniške knjige, če niso v celoti izpolnjeni pogoji, določeni v Prilogi.
Člen 4
Ta odločba je naslovljena na države članice.
V Bruslju, 27. aprila 1984

Labels: 9
16
6